Allt að 85% af myndbandsáhorfum á Facebook eru án hljóðs . Þess vegna er svona gríðarlega mikilvægt að texta myndböndin ykkar á Facebook ef þið viljið ná til viðskiptavinarins . Ef þú vilt ná árangri í markaðssetningu á Facebook þá er mikilvægt að skilja hvernig almennur notandi hugsar og hegðar sér . Þegar hann er að skrolla í gegnum Facebook þá er hann oftast í kringum annað fólk í vinnunni , skólanum , eða bara jafnvel heima hjá sér sem hann vill kannski ekki ónáða og sleppir því að kveikja á hljóðinu . Þegar hann skrollar í gegnum fréttaveituna sína og það kemur upp myndband af manneskju að tala án hljóðs þá er ekkert sem grípur athygli hans . Hann heldur bara áfram að skrolla og veit ekkert af því að hann missti kannski af vöru eða þjónustu sem hann hefði annars keypt . Bara það eitt að textinn sem manneskjan er að segja komi fyrir neðan skiptir sköpum . Fyrstu sekúndurnar í myndbandinu ykkar eru svo gríðarlega mikilvægar því annað hvort ná þær athygli notandans eða ekki . Myndbönd á Facebook koma með þeim möguleika að kveikja á hljóðinu , s.s. þá er venjulega alltaf slökkt á hljóðinu . Hljóð hefur því vikið fyrir texta sem tól til að grípa athygli notandans . Það þýðir samt ekki að þátttaka og áhugi notenda sé minni fyrir vikið . Rannsóknir sýna að það hefur engin áhrif á sölur hvort myndbandið sé spilað með eða án hljóðs . En það er auðvitað bara ef hljóðlausa myndbandið nær að koma skilaboðunum til viðskiptavinarins og það gerist einungis í gegnum texta . Þetta virkar hins vegar bara þegar um myndbönd á Facebook er að ræða . Myndbandsauglýsingar á Youtube til dæmis eru mun áhrifaríkari með flottu hljóði , þó að auka texti skaði aldrei . Ef þú nærð að grípa athygli notandans á fyrstu sekúndunum og koma skilaboðunum þínum til skila án þess að hann þurfi að kveikja á hljóðinu þá ertu virkilega búin / n að gera allt mögulegt til að auglýsingin þín nái hámarksárangri .